《用畿字韵谢汪处谦先生新诗之辱 其一》
明代·唐桂芳

古今争战一秤棋，试看长安总旧畿。天地无情吾辈老，江湖有恨故人稀。

百年地僻惟耽酒，五月山寒未卸衣。咫尺城南亲舍在，白云稍稍傍檐飞。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。